**LAZDIJŲ RAJONO SAVIVALDYBĖS PRIEŠGAISRINĖ TARNYBOS**

 **VIRŠININKO 2016 M. VEIKLOS ATASKAITA**

I. BENDRA INFORMACIJA APIE ĮSTAIGĄ

Lazdijų rajono savivaldybės priešgaisrinė tarnyba (kodas 304151604) (toliau – tarnyba) įkurta 2015 m. gruodžio 15 d. Tarnyba perėmė savivaldybės administracijos vietinio ūkio skyriaus ugniagesių komandas su jų turėta materialine baze bei darbuotojais ir tęsia jų veiklą. Tarnyba yra savivaldybės biudžetinė įstaiga. Pagrindiniai tarnybos veiklos uždaviniai - įgyvendinti priešgaisrinę saugą reglamentuojančių teisės aktų reikalavimus, gaisrų prevencijos priemones, vykdyti visuomenės švietimą gaisrų prevencijos srityje, gesinti gaisrus, gelbėti žmones ir turtą gaisro vietoje, atlikti pirminius gelbėjimo darbus ekstremalių situacijų, katastrofų židiniuose, atlikti kitus pagalbos darbus, kontroliuoti priešgaisrinių vandens šaltinių, bei privažiavimo prie jų būklę, organizuoti savanorių ugniagesių veiklą rajono savivaldybėje.

Įstaigos buveinė – Vilniaus g. 1, Lazdijai.

Nuo 2015 m. gruodžio 30 d. tarnybos viršininkas yra Marius Varnelis.

II. ĮSTAIGOS VEIKLOS REZULTATAI

Lazdijų rajono savivaldybės priešgaisrinė tarnyba 2016 m. savo sudėtyje turėjo 7 ugniagesių komandas: Aštriosios Kirsnos, Avižienių, Kapčiamiesčio, Seirijų, Šeštokų, Šventežerio, Veisiejų. Ugniagesių komandos išsidėsčiusios visoje rajono teritorijoje vykdė savo funkcijas, esant poreikiui bendradarbiavo su kitomis rajono tarnybomis.

Tarnybos pasirengimas gesinti gaisrus, vykdyti gelbėjimo darbus rajone derinamas su Lazdijų priešgaisrine gelbėjimo tarnyba, pagal tarnybos veiklą reglamentuojančių teisės aktų reikalavimus.

Tarnybos darbuotojai ataskaitiniais metais vykdė ne tik tiesiogines savo funkcijas, bet ir bendradarbiavo su policijos pareigūnais užtikrinant viešąją tvarką rajone vykusių renginių metu, dalyvavo jaunimo organizacijų organizuotuose renginiuose, prevencinėse akcijose kartu su Lazdijų priešgaisrinės gelbėjimo tarnybos pareigūnais vykdė švietėjišką veiklą.

2016 metais tarnybos darbuotojai išvyko į gaisrus ir gelbėjimo darbus viso 238 kartus. Išvykimų skaičius pagal ugniagesių komandas:

|  |  |  |  |  |
| --- | --- | --- | --- | --- |
| **Ugniagesių komanda** | **Gaisrai** | **Gelbėjimo darbai** | **Kiti išvykimai**(pratybos, techninė pagalba kelyje, nepagrįsti, atšaukti iškvietimai ir kita) | **Viso** |
| Aštriosios Kirsnos | 10 | 2 | 11 | 23 |
| Avižienių | 3 | 3 | 8 | 14 |
| Kapčiamiesčio | 15 | 7 | 7 | 29 |
| Seirijų | 15 | 20 | 11 | 46 |
| Šeštokų | 12 | 8 | 15 | 35 |
| Šventežerio | 16 | 6 | 21 | 43 |
| Veisiejų | 22 | 10 | 16 | 48 |
| **Viso** | **93** | **56** | **89** | **238** |

III. ŽMOGIŠKŲJŲ IŠTEKLIŲ VALDYMAS

2016 metais tarnybos struktūra nesikeitė. Metų pradžioje tarnyboje dirbo 53 ugniagesiai. Per 2016 metus 1 ugniagesys buvo atleistas (pačiam prašant) ir 1 priimtas.

2016 metų pabaigoje tarnyboje buvo 10 laisvų ugniagesių etatų. Atsižvelgiant į tai ir vadovaujantis naujomis priešgaisrinės saugos įstatymo nuostatomis dėl savanorių ugniagesių prie trijų ugniagesių komandų (Aštriosios Kirsnos, Avižienių ir Šventežerio) veiklą pradėjo savanoriai ugniagesiai. 2016 metų pabaigoje savanoriškos veiklos sutartis su tarnyba buvo sudarę 29 savanoriai ugniagesiai gesinantys gaisrus ir 6 savanoriai ugniagesiai vykdantys prevencinę veiklą visuomenės švietimo srityje.

Metų eigoje, tarnybos ugniagesių komandos kartu su Lazdijų priešgaisrinės tarnybos ugniagesiais dalyvavo rajono įstaigose ir organizacijose organizuotose taktinėse pratybose.

Profesinis teorinis ir praktinis tarnybos darbuotojų pasirengimas metų pabaigoje tikrintas visose ugniagesių komandose kartu su Lazdijų priešgaisrinės gelbėjimo tarnybos pareigūnais.

IV. FINANSŲ IŠTEKLIŲ VALDYMAS

2016 metais tarnybai jos funkcijoms vykdyti buvo skirta 497800,00 Eur dotacija. Dotacijos panaudojimo paskirstymas:

|  |  |
| --- | --- |
| **Išlaidų klasifikacija** | **Išlaidų suma, Eur** |
| Darbuotojų darbo užmokestis | 303737,74 |
| Socialinio draudimo įmokos | 92782,69 |
| Medikamentai (ir darbuotojų sveikatos tikrinimas) | 406,46 |
| Ryšių paslaugos | 2547,89 |
| Transporto išlaikymas | 9446,79 |
| Apranga ir patalynė | 8909,17 |
| Kitos prekės | 17487,68 |
| Ilgalaikio materialiojo turto einamasis remontas | 40556,91 |
| Kvalifikacijos kėlimas | 609,55 |
| Komunalinės paslaugos | 9347,11 |
| Kitos paslaugos | 11904,68 |
| Kitiems einamiesiems tikslams | 63,33 |

Papildoma 10000,00 Eur suma tarnybai buvo skirta iš Lazdijų rajono savivaldybės biudžeto. Šios lėšos buvo panaudotos techninio projekto, būtino paraiškai pagal Lietuvos – Lenkijos bendradarbiavimo programą pateikti, parengimo paslaugoms įsigyti.

Visos tarnybai skirtos lėšos buvo panaudotos efektyviai, atsižvelgiant į tarnybos veiklos poreikius.

2016 metais gerinant ugniagesių darbo sąlygas buvo įsigytos 6 naujos ugniagesių kovinės aprangos, 8 ugniagesio šalmai, pošalmių, gaisrinių žarnų su reikalingais priedais, atnaujinti turimi ir įsigyta naujų nešiojamųjų gesintuvų gaisriniams automobiliams ir ugniagesių komandų patalpoms, visuose ugniagesių komandų gaisriniuose automobiliuose atnaujintos dielektrinės priemonės, įsigyta kitos gelbėjimo darbams reikalingos įrangos. Suremontuotas Avižienių ugniagesių komandos gaisrinio automobilio variklis bei gaisrinis siurblys, įsigyti nauji akumuliatoriai Veisiejų, Avižienių ir Aštriosios Kirsnos ugniagesių komandų gaisriniams automobiliams. Suremontuotas Šeštokų ugniagesių komandos pastato stogas, įrengtas vandens gręžinys komandos reikmėms, atlikti Veisiejų ugniagesių komandos pastato bokšto stogo remonto darbai, Avižienių ugniagesių komandos patalpose pakeisti bokšto ir garažo langai, suremontuotas bei apšiltintas stogas, apšiltintos sienos, atliktas dalies vidaus patalpų remontas, ugniagesių komandos įsigijo reikalingų baldų ir kito inventoriaus.

Visi tarnybos ugniagesiai apdrausti nuo nelaimingų atsitikimų darbe, aprūpinti uniformine apranga su tarnybos skiriamaisiais ženklais, batais. Visos ugniagesių komandos aprūpintos interneto ryšiu, visose ugniagesių komandose atnaujinti mobilaus ryšio telefono aparatai, naudojami ryšiui su bendruoju pagalbos centru palaikyti.

Lazdijų rajono savivaldybės priešgaisrinė tarnyba 2016 metais kartu su partneriais Varėnos rajono savivaldybės priešgaisrinės apsaugos tarnyba, Seinų bei Kruklankių valsčiais (Lenkijos Respublika) pagal Lietuvos – Lenkijos bendradarbiavimo programą pateikė paraišką ir gavo finansavimą projektui „Jungtiniai veiksmai priešgaisrinės apsaugos ir gelbėjimo paslaugų kokybei gerinti“. Bendra projekto vertė beveik 1 mln. Eurų, Lazdijų rajono savivaldybės priešgaisrinei tarnybai tenkanti biudžeto dalis sudaro virš trijų šimtų septyniasdešimt tūkstančių eurų. Įgyvendinus šį projektą bus pastatytas naujas pastatas Aštriosios Kirsnos ugniagesių komandai bei įsigytas naujas gaisrinis automobilis. Projekto rezultatai prisidės prie geresnio parengties užtikrinimo Lazdijų rajono savivaldybėje.

V. ĮSTAIGOS PROBLEMOS, JŲ SPRENDIMAS IR VEIKLOS TĘSTINUMAS

Lazdijų rajono savivaldybės priešgaisrinės tarnybos materialinė – techninė bazė nėra moderni, tačiau nuolat ieškoma galimybių ją atnaujinti atsižvelgiant į turimus finansinius išteklius.

Tarnyboje 2016 metų pabaigoje buvo 9 gaisriniai automobiliai. Kovinėje parengtyje esančių automobilių amžiaus vidurkis – 19 metų, įskaitant rezervinius automobilius amžiaus vidurkis siekia 22 metus. Dalis eksploatuojamų automobilių yra senesni nei 30 metų, todėl dažnai genda, neatitinka šiuolaikinių reikalavimų yra neekonomiški. Siekiant spręsti šią problemą nuolat ieškoma galimybių gauti projektinį finansavimą materialinės bazės atnaujinimui.

Tarnyba neturi lengvojo automobilio, kuris reikalingas sklandžiam ir operatyviam savarankiškam tarnybos darbui.

2016 metais daug dėmesio tarnybos veikloje buvo skirta savanorių ugniagesių veiklos pradžiai ir vystymui, praktikoje iškilusių organizacinių problemų sprendimui.

Svarbiausi ateities uždaviniai susiję su naujo teisinio reglamentavimo tarnybos ugniagesių fizinio, profesinio pasirengimo srityje įgyvendinimu ir savanorių ugniagesių veiklos plėtra.

Tarnybos viršininkas Marius Varnelis